Internetda katta tezlikda ketayotgan mashinaga chaqmoq kelib urilishi videosi paydo bo‘ldi. Ko‘pchilik foydalanuvchilar shunga o‘xshash "sahna" "Kelajakka qaytish" filmida tasvirlanganini qayd qilishgan. Filmdagi kabi chaqmoq mashinaga urilgach u tezroq yura boshlagan. Videoda ko‘cha bo‘ylab ketayotgan avtomobilga chaqmoq urilgach, undan tutun chiqa boshlaganini ko‘rish mumkin. Haydovchi bu holatda o‘zini yo‘qotib qo‘ymay, mashinani to‘xtatishga muvaffaq bo‘lgan. Bu lavhalar qayerda olingani va mashina chaqmoq urishdan qanchalik shikastlangani haqida hech narsa ma’lum emas.